169 
kifejtett rendkívül intensiv munkáját, a maga gyűjtötte s másoktól 
kapott anyag meghatározását, melyet gyala’an végzett még kül- 
földi szaktársaknak is, a külfölddel folytatott cserét, melynek 
köszönhette gazdag és értékes növénygyűjteményét, számos uta- 
zását, kiterjedt tudományos levelezését — e férfiú munkabírása 
iránt őszinte csodálattal kell eltelnünk. 
Flórái, igy különösen Budapest flórája, Arbe és Veglia szi- 
getek, Temes-, Békés-, Vasmegye, végül a Balaton Flórája meg- 
bízhatóság, pontosság s az anyag egyöntetű s kiváló szakértelem- 
mel történt feldolgozása miatt irodalmunkban a legjobbak közé 
tartoznak. Ezeket nem irta össze más könyvekből, megtoldván 
néhány eredeti adattal, mint sok « Flóra » készülni szokott, hanem 
az alapjukat képező anyagot maga gyűjtötte össze s dolgozta fel 
kritikusan s párját ritkító alapossággal. 
Monographiáinak legtöbbje mintaszerű s azon irodalmi ritka- 
ságaink közé tartoznak, melyek, bár nagyobbára magyar nyelven 
íródtak, a külföldön is közkézen forognak. Elméjének munkája 
itt áttörte a nyelv határait s becsülést szerzett a hazai tudo- 
mánynak. 
Kiemelve Borbás tudományos munkásságának dicséretes 
tulajdonságait, mint részrehajlatlan életirója, nem szabad itt elhall- 
gatnom a róla irt vagy hangoztatott kritikákat sem. 
Müveinek még részrehajlatlan bírálóitól is nem egyszer 
hallottam, hogy munkáinak elvitázhatatlan értéke mellett hiányzik 
bennük az inventió isteni szikrája, hogy munkáinak egy része 
ügy készült, hogy valahányszor megjelent egy ismeretei körébe 
vágó monographia, avagy más érdekesebb közlemény, azonnal ő 
is foglalkozott az illető kérdéssel s a magyar Flórára alkalmazva, 
azt nem ritkán fel is aprózta, hogy tehát nem lett volna úttörő a 
szó szoros értelmében, de igenis útjavitó, a ki a feltalált új irányt 
felkarolta, egyengette, sokszor jobban s részletesebben kidolgozta. 
Nem tagadhatom, hogy sok esetben így történt. 
Ezernyi elfoglaltsága mellett egy fontosabb mű megjelenése 
hirtelen mintegy más útra terelte tudás után való vágyát, sokszor 
abbanhagyott mindent, hogy az új iránynak vagy tanulmánynak 
végére járjon; gazdag tapasztalata ilyen alkalmakkor is mindig 
értékes adatokkal szaporította eddigi ismereteinket. De még sem 
tagadható, hogy vizsgálatai igen sok esetben teljesen új utakat is 
nyitottak. Nem akarom e helyen felsorolni monographiái közül 
azokat, melyekben ő volt az első, a ki az illető nemzetséggel 
behatóan foglalkozott, nem akarom felsorolni azt a számos eredeti 
morphologiai és biológiai magyarázatát, mely ly el vagy teljesen 
járatlan utat tört, vagy eredeti felfogásával eszmecserére hívta fel 
az érdeklődőket, de ki kell emelnem e helyen eszméit, melyeket 
bizonyos, jelenleg a növény ország különböző osztályába sorolt 
növénycsaládok hasonlatosságáról hangoztatott, ki kell ezeket emel- 
